google/wiki40b huggingface dataset:
ฟรันส์ ฮัลส์

ชีวิต

ฟรันส์ ฮัลส์ เกิดเมื่อราว ค.ศ. 1580 ที่เมืองแอนต์เวิร์ป ประเทศเนเธอร์แลนด์ (ปัจจุบันอยู่ในประเทศเบลเยียม) ครอบครัวของฮัลส์ก็เช่นเดียวกับครอบครัวอื่นที่หลบหนีออกจากแอนต์เวิร์ประหว่างการเสียเมืองแอนต์เวิร์ป (Fall of Antwerp, 1584-1585) จากเนเธอร์แลนด์ของสเปนไปฮาร์เลมที่ฮัลส์อาศัยอยู่จนตลอดชีวิต ฮัลส์ได้รับการศึกษาทางศิลปะจากจิตรกรชาวเฟลมิชที่หลบหนีมาอีกคนหนึ่งกาเริล ฟัน มันเดอร์ (Karel van Mander) ที่ได้รับอิทธิพลจากลัทธิจริตนิยม แต่ไม่เห็นได้ชัดในภาพเขียน
เมื่ออายุได้ 27 ปีฮัลส์ก็ได้เป็นสมาชิกของสมาคมช่างนักบุญลูกา และเริ่มทำงานเป็นช่างซ่อมศิลปะสำหรับเทศบาลเมือง ฮัลส์ซ่อมภาพในงานสะสมขนาดใหญ่ที่กาเริล ฟัน มันเดอร์ บรรยายในหนังสือ "หนังสือจิตรกรรม" (Het Schilder-Boeck) ที่พิมพ์ในปี ค.ศ. 1604 งานที่เด่นคืองานของเคร์ตเคิน โตต ซินต์ ยันส์ (Geertgen tot Sint Jans), ยัน ฟัน สโคเริล (Jan van Scorel) และยัน โมสตาร์ต (Jan Mostaert) ที่แขวนอยู่ที่วัดเซนต์จอห์นในฮาร์เลม งานซ่อมภาพเขียนเป็นงานที่เมืองฮาร์เลมเป็นผู้จ่ายค่าจ้าง เพราะงานเขียนทางศาสนาทั้งหมดถูกยึดหลังจากเกิดการทำลายรูปเคารพ แต่งานเขียนทั้งหมดมิได้เป็นของเมืองฮาร์เลมอย่างเป็นทางการจนกระทั่งปี ค.ศ. 1625 หลังจากที่ผู้อาวุโสของเมืองตัดสินความเหมาะสมของภาพที่จะเป็นเจ้าของ งานที่เหลือถูกตัดสินว่าเป็นโรมันคาทอลิกเกินไปและถูกขายให้แก่กอร์เนลิส กลาสส์ ฟัน วีริงเงิน (Cornelis Claesz van Wieringen) สมาชิกสมาคมช่างเขียนด้วยกัน โดยมีข้อแม้ว่าต้องนำออกจากเมือง เมื่อไม่มีงานเขียนมากนักที่จะต้องซ่อม ฮัลส์จึงต้องเริ่มอาชีพใหม่เป็นช่างเขียนภาพเหมือน
แมซงดูว์รัว

ประวัติ

ในอดีตนั้นบนสถานที่แห่งนี้เคยเป็นที่ตั้งของตลาดขนมปัง (ฝรั่งเศส: Halle au pain) ซึ่งเป็นที่มาของชื่อในภาษาดัตช์มาจนปัจจุบัน ประวัติการก่อสร้างครั้งแรกนั้นย้อนกลับไปถึงสมัยคริสต์ศตวรรษที่ 13 โดยพบหลักฐานการกล่าวถึงประมาณปีค.ศ. 1321 ซึ่งเป็นการก่อสร้างหนึ่งในสามโครงการสำคัญทางเศรษฐกิจสมัยนั้น ได้แก่ ตลาดขนมปัง ตลาดผ้า และตลาดเนื้อ ซึ่งข้อมูลในรายละเอียดที่มีเกี่ยวกับสภาพอาคารแต่ละหลังในสมัยนั้นมีน้อยมาก
อาคารหลังเดิมซึ่งมีสภาพชำรุดทรุดโทรมนั้นได้ถูกสร้างใหม่ในปีค.ศ. 1405 โดยเปลี่ยนมาเป็นที่ทำการหน่วยงานปกครองต่างๆของดัชชีบราบันต์ ซึ่งต่อมาได้เรียกชื่อเป็น บ้านของดยุก (ฝรั่งเศส: Maison du Duc) ซึ่งต่อมาในภายหลังกลายเป็น บ้านของพระราชา ภายหลังจากการเสวยราชย์ของดยุกแห่งบราบันต์โดยดยุกชาลส์ แก็งเป็นพระมหากษัตริย์แห่งสเปน ในปีค.ศ. 1516
ต่อมาในปีค.ศ. 1504 ได้มีโครงการสร้างอาคารหลังใหม่แทนอีกโดยการออกแบบของสถาปนิกอ็องตวน เคลเดอแมนส์ โดยอาคารหลังเดิมนั้นกว่าจะถูกรื้อก็รอไปถึงปีค.ศ. 1512-1513 และในที่สุดได้มีการเริ่มการก่อสร้างอย่างจริงจังในปีค.ศ. 1515 จนกระทั่งเมื่อสถาปนิกได้เสียชีวิตลง ได้มีการว่าจ้างสถาปนิกคนใหม่แทน คือ หลุยส์ แวน โบเดอแคม แต่ช่วงหลังเขาไม่ว่างดูแลโครงการนี้เลย จนสุดท้ายอาคารก็สำเร็จลงด้วยฝีมือของอ็องรี แวน พีด และเนื่องจากสภาพดินแถบนี้มีความอ่อนตัวค่อนข้างสูง จึงต้องมีการสร้างบนเสาเข็มทำจากไม้ที่มัดเข้ากันด้วยหนังวัว ซึ่งได้มีการค้นพบซากฐานเหล่านี้ในสมัยปีค.ศ. 1873 ช่วงที่มีการสร้างอาคารใหม่ขึ้นอีกครั้ง
สุดท้ายแล้วอาคารในสถาปัตยกรรมฟื้นฟูกอทิกแห่งนี้ก็สร้างไม่สำเร็จเช่นเดิม ในปีค.ศ. 1565-1566 ได้มีการสร้างน้ำพุบริเวณบันไดทางเข้าด้านหน้าอาคาร ในปีค.ศ. 1625 อาร์ชดัชเชสอิซาแบลได้สั่งให้เพิ่มเติมรูปปั้นแม่พระขึ้นเพื่อประดับบริเวณด้านหน้าอาคาร ขนาบข้างด้วยศิลาจารึกสองข้างมีความว่า «A PESTE FAME ET BELLO LIBERA NOS MARIA PACIS» และ «hIC VotUM paCIs pUbLICae eLIsabet ConseCraVIt» ซึ่งสามารถพบเห็นได้ในภาพสเก็ตช์ของฌัค กาลโล ต่อมาตัวอาคารนั้นได้รับความเสียหายมากมายจากการบุกทำลายโดยกองทัพฝรั่งเศสในปีค.ศ. 1695 และต่อมาได้ถูกสร้างขึ้นใหม่เกือบทั้งหมดโดยฌอง โกซิน ในปีค.ศ. 1767
ภายหลังการยึดครองเบลเยียมในการปฏิวัติฝรั่งเศส อาคารนี้ได้ถูกยึดเป็นสมบัติแห่งชาติ (ฝรั่งเศส: Bien National) โดยเปลี่ยนชื่อเป็น บ้านของราษฎร (ฝรั่งเศส: Maison du Peuple) แทน โดยผนวกเข้ารวมกับนครบรัสเซลส์ แต่ต่อมาได้ถูกขายต่อในปีค.ศ. 1811 ให้กับมาร์ควิสพอล อาร์คอนาติ วิสคอนติ ซึ่งได้เป็นเจ้าของอาคารอยู่ไม่นานก็ขายต่อในปีค.ศ. 1817 โดยเจ้าของคนใหม่ได้ปล่อยให้เช่าเป็นบริษัทเกี่ยวกับงานศิลปะและวรรณกรรม
ต่อมาในปีค.ศ. 1860 นครบรัสเซลส์ได้ซื้อคืนกลับมาอีกครั้งหนึ่ง โดยให้สถาปนิกปิแยร์ วิกตอร์ ฌาแมร์ ทำการปรับปรุงอาคารให้สวยงาม แต่เนื่องจากสภาพอันทรุดโทรมจึงต้องรื้อลงทั้งหมดในปีค.ศ. 1873 โดยสถาปนิกได้ออกแบบใหม่ด้วยหลักการของเออแฌน วียอแล-เลอ-ดุก โดยออกแบบให้เป็นแบบกอทิกอย่างสมัยคริสต์ศตวรรษที่ 16 นอกจากนั้นยังสร้างให้เหมือนกับความตั้งใจที่จะสร้างอาคารแห่งนี้ในอดีตซึ่งไม่เคยได้เกิดขึ้นอีกด้วย โดยอาคารประกอบด้วยซุ้มทางเดินสองชั้น และตกแต่งด้วยหอระฆังมียอดแหลมตรงกลางของด้านหน้าอาคาร และนอกจากนั้นยังมีการตกแต่งอย่างละเอียดด้วยรูปปั้น และงานแกะสลักอันวิจิตร บริเวณด้านหลังอาคารนั้นค่อนข้างเรียบง่าย และเป็นส่วนที่ก่อสร้างภายหลังและเสร็จสิ้นในปีค.ศ. 1894
วิลเดอบีสต์เคราขาว

ศัพท์มูลวิทยา

คำว่า "วิลเดอบีสต์" เป็นภาษาดัตช์แปลว่า "สัตว์ป่า" หรือ "วัวป่า" ในภาษาแอฟริกาน (เบียส = วัว) ในขณะที่ Connochaetes มาจากภาษากรีก คำ κόννος (Konnos) หมายถึง "เครา" และ χαίτη (khaítē) หมายถึง "ไหล่ผม" หรือ "แผงคอ" ขณะที่คำว่า "กนู" มาจากภาษากอยกอยแปลว่า "สัตว์เหล่านี้"

ลักษณะและพฤติกรรม

จัดเป็นวิลเดอบีสต์อีกชนิดหนึ่ง มีลักษณะขาคู่หน้ายาวกว่าขาคู่หลัง ใบหน้าเรียวยาวและแคบทำให้แลดูคล้ายวัว มีเขาทั้งตัวผู้และตัวเมีย แต่ตัวเมียจะมีเขารวมถึงรูปร่างเล็กกว่าตัวผู้ บนหลังคอมีแผงขนสีดำต่อไปถึงไหล่ มีลำตัวทั้งสีเทาเข้มและสีน้ำเงิน ใต้คางมีขนคล้ายเคราสีขาวหรือสีดำจนถึงช่วงล่างของลำคอ (แตกต่างกันไปตามชนิดย่อย) หางยาวมีขนคล้ายแส้หรือพู่สีดำ ตัวผู้มีความสูงตั้งแต่กีบเท้าถึงหัวไหล่ 145 เซนติเมตร (57 นิ้ว) น้ำหนักมากกว่า 275 กิโลกรัม (606 ปอนด์) มีอายุขัยมากกว่า 20 ปี
พบกระจายพันธุ์ตั้งแต่ตอนเหนือของเคนยาจนถึงตอนใต้ของแทนซาเนีย และพบไปจนถึงแอฟริกาใต้ มีพฤติกรรมรวมตัวกันเป็นฝูงใหญ่ โดยมีตัวผู้ที่บึกบึนแข็งแรงเป็นจ่าฝูง มักรวมตัวกันที่ทุ่งหญ้าปะปนกับสัตว์กินหญ้าชนิดอื่น เช่น ม้าลาย บางครั้งมีจำนวนนับหมื่นตัว จะหากินหญ้าไปเรื่อย ๆ และอพยพย้ายถิ่นตามฤดูกาล
ถือเป็นแอนทีโลปที่พบได้ง่ายและมีจำนวนชุกชุมมากที่สุดในทวีปแอฟริกา มักตกเป็นอาหารของสัตว์ล่าเหยื่อต่าง ๆ เช่น สิงโต, ไฮยีน่า, เสือดาว, เสือชีตาห์ ฤดูกาลอพยพจะเริ่มต้นในเดือนพฤษภาคม ฝูงวิลเดอบีสต์เคราขาวจะเริ่มอพยพจากทุ่งหญ้าเซเรงเกติในแทนซาเนีย เดินทางไกลกว่า 1,500 กิโลเมตร เพื่อไปสู่แหล่งอาหารที่อุดมกว่าที่ทุ่งหญ้ามาไซมารา ในเคนยา เป็นระยะเวลามากกว่า 2 เดือน จนกระทั่งเดือนกันยายนหรือตุลาคม ก็จะอพยพกลับมายังที่เดิม
ซึ่งภาพการอพยพของฝูงวิลเดอบีสต์เคราขาวนั้นน่าประทับใจมาก เพราะจะมีการรวมฝูงกันอพยพจำนวนกว่า 2,000,000 ตัว และทุกครั้งในการเดินทางทั้งไปและกลับจะมีวิลเดอบีสต์เคราขาวล้มตายประมาณ 200,000 ตัว ทั้งจากการเบียดเสียดกันและถูกจับกินเป็นอาหาร โดยเฉพาะการว่ายข้ามแม่น้ำมารา ซึ่งจะมีจระเข้แม่น้ำไนล์มาดักรองับเป็นอาหาร โดยจะถูกกัดกดให้จมน้ำตายและรุมกินอย่างดุเดือด และเมื่อขึ้นถึงฝั่งแล้วก็ยังจะถูกตามล่าอีกจากสัตว์นักล่าอื่น ๆ แต่เมื่อกลับไปถึงเซเรงเกติแล้ว วิลเดอบีสต์เคราขาวจะให้กำเนิดลูกที่เกิดใหม่ราว 500,000 ตัว ทดแทนจำนวนที่สูญเสียไป ในราวเดือนกุมภาพันธ์–มีนาคม ลูกที่เกิดใหม่ก็เตรียมตัวเพื่อรอการเดินทางอพยพที่จะมีขึ้นในเดือนพฤษภาคมอีกด้วย
จันทร์พันดาว

ช่วงแรก

เป็นการต้อนรับแขกรับเชิญเข้าสู่รายการ โดยแขกรับเชิญจะออกมาร้องเพลง

ช่วงที่ 2 และ 3

เป็นการสัมภาษณ์ดารา/แขกรับเชิญในเรื่องต่างๆ เช่น ประสบการณ์ชีวิต การแสดง ผลงานละคร ฯลฯ

ช่วงสุดท้าย

เป็นการแสดงละครสั้น (โดยส่วนใหญ่จะเป็นแนวตลก) หรือเป็นเกมต่างๆ เช่นเกมแข่งขันทำอาหาร เกมหนีบไม้หนีบผ้าให้ได้มากที่สุด ฯลฯ แต่บางครั้งจะเป็นการแสดงดนตรีแทน
บุญแก้ว สมวงศ์

ประวัติ

บุญแก้ว สมวงศ์ เกิดเมื่อวันที่ 24 มิถุนายน พ.ศ. 2512 เป็นบุตรของนายสมจิตร และนางหนูเพชร สมวงศ์ มีพี่น้อง 3 คน หนึ่งในนั้นคือนายวิเชียร สมวงศ์ ส.อบจ.ยโสธร สำเร็จการศึกษาศิลปศาสตรบัณฑิต สาขารัฐประศาสนศาสตร์ มหาวิทยาลัยราชภัฏอุบลราชธานี และศิลปศาสตรมหาบัณฑิต สาขาผู้นำทางสังคม ธุรกิจและการเมือง มหาวิทยาลัยรังสิต สมรสกับนางจันทิมา มีบุตร 4 คน

งานการเมือง

อดีตเป็นสมาชิกสภาองค์การบริหารส่วนจังหวัด และรองประธานสภาองค์การบริหารส่วนจังหวัดยโสธร ตามลำดับ
พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎร สังกัดพรรคเพื่อไทย และได้รับการเลือกตั้งเป็นครั้งแรก โดยเอาชนะนายรณฤทธิชัย คานเขต อดีต ส.ส. จากพรรคภูมิใจไทยไปหลายหมื่นคะแนน
สมเด็จพระราชินีดรากาแห่งเซอร์เบีย

พระราชประวัติ

สมเด็จพระราชินีดรากา ทรงมีพระนามเดิมว่า ดรากีจา มิโครวิช ลุยจิเคีย หรือพระนามลำลองว่า ดรากา เสด็จพระราชสมภพ ณ ราชอาณาจักรเซอร์เบีย เป็นธิดาใน เพนเตลิจา ลุยจิเคีย กับ อินจาโคโรวิช พระราชบิดาของพระองค์เป็นนายอำเภอเมืองแอนโดรวิช โดยพระองค์ทรงมีพระพี่น้อง 7 คน พระองค์เป็นคนที่ 6 โดยพระราชมารดาของพระองค์เสียชีวิตจากอาการติดสุรา

สมเด็จพระราชินีแห่งเซอร์เบีย

พระองค์ทรงเข้าพระราชพิธีอภิเษกสมรสกับ พระเจ้าอเล็กซานเดอร์ที่ 1 แห่งเซอร์เบีย โดยได้รับการสถนาปนาเป็น สมเด็จพระราชินีดรากาแห่งเซอร์เบีย โดยก่อนที่ทั้ง 2 จะเสกสมรสกับ พระเจ้าอเล็กซานเดอร์ ได้มีพระราชดำรัสต่อหน้าประชาชนเรื่องทรงหมั้นกับสามัญชนนคนนี้ แต่เป็นกระแสวิพากษ์เป็นอย่างมากด้วยเหตุความไม่เหมาะสม ซึ่ง สมเด็จพระราชินีนาตาลีแห่งเซอร์เบีย พระราชมารดาของพระราชสวามีคัดค้านเป็นอย่างมาก อันทรงพ้นถึงราชบัลลังก์ แต่อย่างไรก็ตามทั้ง 2 สามารถพ้นจากวิกฤตครั้งนี้ไปได้

เหตุการณ์ลอบปลงพระชนม์

ผลโดยทั่วไปคือ วุฒิสภาได้รับการสนับสนุนจากพระมหากษัตริย์และสมเด็จพระราชินีมากที่สุดและรัฐบาลก็ได้รับเสียงข้างมากในการเลือกตั้งทั่วไป พระเจ้าอเล็กซานเดอร์ไม่ทรงลังเลอีกต่อไปโดยทรงประกาศให้พระเชษฐาของสมเด็จพระราชินีดรากาดำรงเป็นรัชทายาทโดยสมมติ ทั้งๆที่มีการตกลงกับรัฐบาลเซอร์เบียไว้แล้วว่า เจ้าชายมีร์โกแห่งมอนเตเนโกร ผู้ซึ่งอภิเษกสมรสกับเจ้าหญิงนาตาลียา ตอนสแตนติโนวิกที่เป็นพระนัดดาในเจ้าหญิงอันกา โอเบรโนวิก ผู้ทรงมีศักดิ์เป็นพระปิตุจฉาในพระเจ้ามิลาน ควรจะเป็นองค์รัชทายาทสืบต่อเมื่อพระเจ้าอเล็กซานเดอร์และสมเด็จพระราชินีดรากาทรงไร้รัชทายาท
เห็นได้ชัดว่าเพื่อป้องกันไม่ให้พระเชษฐาของสมเด็จพระราชินีดรากาได้รับการแต่งตั้งเป็นองค์รัชทายาท แต่ในความเป็นจริงเป็นการพยายามแทนที่พระเจ้าอเล็กซานเดอร์ โอเบรโนวิกด้วยปีเตอร์ คาราดอร์เจวิก กลุ่มผู้ก่อการถูกจัดตั้งขึ้นโดยกลุ่มทหารนำโดยดรากูทิน ดิมิทรีเจวิก ซึ่งเป็นที่รู้จักในนามว่า "เอพิส" ซึ่งได้รับการสนับสนุนโดยจักรวรรดิรัสเซีย และเอพิสเป็นหัวหน้าของสมาคมลับ แบล็กแฮนด์ องค์กรที่ต่อมาทำการลอบปลงพระชนม์อาร์ชดยุกฟรันซ์ แฟร์ดีนันด์แห่งออสเตรียในปีค.ศ. 1914 นักการเมืองหลายคนก็เป็นส่วนหนึ่งของผู้ก่อการและอดีตนายกรัฐมนตรีนิโกลา พาสิกก็ถูกกล่าวหาว่าเป็นผู้สมรู้ร่วมคิดเช่นกัน พระราชวังได้ถูกบุกรุก ทั้งสองพระองค์ทรงหลบซ่อนอยู่ในตู้เสื้อผ้าในห้องบรรทมของสมเด็จพระราชินี และยังมีความเป็นไปได้อื่นอีกในละครโทรทัศน์ประวัติศาสตร์เซอร์เบีย เรื่อง "อวสานราชวงศ์โอเบรโนวิก" ซึ่งทั้งสองพระองค์ได้หลบซ่อนในเซฟรูมที่ถูกซ่อนไว้หลังกระจกในห้องบรรทม ห้องได้มีทางเข้าลับที่จะนำออกนอกพระราชวังได้ แต่ทางเข้าไม่สามารถเข้าได้เนื่องจากตำแหน่งตู้เสื้อผ้าของสมเด็จพระราชินีได้ปิดทางไว้หลังงานพระราชพิธีอภิเษกสมรส
ผู้ก่อการได้ค้นหาทั่วพระราชวังและในที่สุดก็ค้นพบและปลงพระชนม์ทั้งสองพระองค์ในเช้าตรู่ของวันที่ 11 มิถุนายน ค.ศ. 1903 พระเจ้าอเล็กซานเดอร์และสมเด็จพระราชินีดรากาทรงถูกยิง พระศพถูกทำลายและถูกควักเอาเครื่องในออกมา ตามบันทึกของพยาน ร่างของทั้งสองพระองค์ได้ถูกโยนลงมาจากหน้าต่างชั้นสองลงสู่กองปุ๋ยคอกในสวนของพระราชวัง ในคืนเดียวกัน พระเชษฐาของสมเด็จพระราชินีคือ นิโกดิเยและนิโกลา ลุนเยวิกาได้ถูกสังหาร นายกรัฐมนตรีนายพลดิมิทรีเย ซินซา-มาร์โกวิกและรัฐมนตรีว่าการกระทรวงกลาโหม มิโลวาน ปาฟโลวิกถูกสังหารในที่พำนัก พระเจ้าอเล็กซานเดอร์ขณะนั้นทางมีพระชนมายุ 26 พรรษา พระบรมศพของทั้งสองพระองค์ถูกฝังไว้ที่โบสถ์เซนต์มาร์ค กรุงเบลเกรด
ดาววูล์ฟ-ราเยท์

ดาวโวล์ฟ-ราเย (อังกฤษ: Wolf–Rayet stars หรือ ดาว WR) คือดาวฤกษ์มวลมาก (สูงกว่า 20 เท่าของมวลดวงอาทิตย์) ที่วิวัฒนาการแล้ว และสูญเสียมวลอย่างรวดเร็วโดยกลายเป็นลมดาวฤกษ์ที่แรงมาก ความเร็วสูงกว่า 2000 กม./วินาที ดวงอาทิตย์ของเราสูญเสียมวลโดยประมาณ 10⁻¹⁴ มวลดวงอาทิตย์ต่อปี ขณะที่ดาวโวล์ฟ-ราเย สูญเสียมวลโดยเฉลี่ย 10⁻⁵ มวลดวงอาทิตย์ต่อปี
ดาวโวล์ฟ-ราเย มีความร้อนสูงมาก อุณหภูมิที่พื้นผิวอยู่ระหว่าง 25,000 K ถึง 50,000 K
เร อาโออิ

ประวัติ

เรย์ อะโออิ เกิดที่กรุงโตเกียว ประเทศญี่ปุ่น วันที่ 21 ธันวาคม ค.ศ. 2008 ได้รับการเปิดตัวโดยค่าย h.m.p ในผลงานชุด ฮันนี่ บันนี่ อาโออิ เร จากนั้น ในเดือนกรกฎาคม ค.ศ. 2009 ได้ย้ายไปอยู่ค่ายอาราชิโอโยบุซูเปอร์เกิร์ล และตั้งแต่เดือนมีนาคม ค.ศ. 2010 การร่วมงานทางรีริสได้ยุติลง
สัญญาณเรียกขาน

วิทยุสมัครเล่น

สำหรับกรณีที่เป็นสถานีวิทยุสมัครเล่นกำหนดให้มีคำนำหน้าสัญญาณเรียกขานของประเทศไม่เกิน 2 ตัวอักษรแล้วตามด้วยตัวเลขเพื่อระบุว่าอยู่ในเขตพื้นที่ใดของประเทศ สุดท้ายจะมีอักษรเรียงลำดับตั้งแต่ 1 - 3 ตัว รวมทั้งหมดสัญญาณเรียกขานสำหรับนักวิทยุสมัครเล่นในประเทศไทย จะมีไม่เกิน 6 หลัก ดังนี้
สตีเฟน ฮิลเลนเบิร์ก

ชีวิตช่วงต้น

สตีเฟน แม็คแดนเนลล์ ฮิลเลนเบิร์ก เกิดที่ฟอร์ทซิลล์ ซึ่งเป็นฐานกองทัพบกสหรัฐในลอว์ตัน, รัฐโอกลาโฮมา ที่ เคลลี นูเจนท์ ฮิลเลนเบิร์ก จูเนียร์ (Kelly Nugent Hillenburg, Jr.) พ่อของเขาทำงานรับใช้ชาติ ส่วนแนนซี (née Dufour) แม่ของเขา กำลังฝึกสอนกับนักเรียนที่มีความบกพร่องทางสายตาตอนอายุ 1 ขวบ ครอบครัวของเขาย้ายไปที่โอเรนจ์ เคาน์ตี, รัฐแคลิฟอร์เนีย ที่ซึ่งพ่อและไบรอัน น้องชาย ทำงานเป็นนักออกแบบในโรงงานการบินและอวกาศ

ชีวิตส่วนตัว

ฮิลเลนเบิร์กแต่งงานกับแคเรน (Karen; née Umland) ผู้เป็นเชฟแถวแคลิฟอร์เนียตอนใต้ และเป็นครูสอนทำอาหารที่คูลเวอร์ซิตี (Culver City)ในปี ค.ศ. 1998 โดยมีลูกชายแค่คนเดียวชื่อเคลย์ เคยอยู่ที่ฮอลลีวูด และปาซาเดนา (Pasadena) และอาศัยอยู่กับครอบครัวที่ซานมาริโน รัฐแคลิฟอร์เนีย จนกระทั่งเสียชีวิต

ป่วย และเสียชีวิต

ฮิลเลนเบิร์กสัมภาษณ์ในแม็กกาซีน วาไรตี ในเดือนมีนาคม ค.ศ. 2017 ว่าติดเชื้ออะไมโอโทรฟิก แลเทอรัล สเกลอโรซิส (ALS) เขากล่าวอีกว่า จะทำงานให้กับเรื่อง สพันจ์บ็อบ สแควร์แพนส์ "ตราบเท่าที่ [เขา] ทำได้"
ฮิลเลนเบิร์กเสียชีวิตที่บ้านของเขา ในวันที่ 26 พฤศจิกายน ค.ศ. 2018 ตอนอายุ 57 ปี ส่วนสาเหตุการเสียชีวิตเพราะหัวใจล้มเหลวเนื่องจากอาการเรื้อรังของโรค ALS ในวันต่อมา ร่างของเขาถูกเผา และโปรยขี้เถ้าลงที่มหาสมุทรแปซิฟิก ห่างจากหาดแคลิฟอร์เนียไป 500 ยาร์ด (460 เมตร)

รางวัลและเกียรติยศ

ในปี ค.ศ. 1992 หนังสั้นเรื่อง วอร์มโฮลส์ ชนะหัวข้อแนวคิดที่ดีที่สุดที่งานแอนิเมชันนานาชาติที่ออตตาวา (Ottawa International Animation Festival) ส่วน สพันจ์บ็อบ สแควร์แพ้นท์ ได้เข้าชิงรางวัลเอ็มมีไป 17 สาขา
ในปี ค.ศ. 2001 ทางHeal the Bay ได้รับการยกย่องในงานวอล์กเดอะวอล์กอวอร์ด ในปีต่อมาฮิลเลนเบิร์กได้รับรางวัลเทเลวิชันแอนิเมชันอวอร์ด (Television Animation Award) จาก National Cartoonists Society และรางวัลรูปปั้นเจ้าหญิงเกรซ จากองค์กรเจ้าหญิงเกรซ และในปี ค.ศ. 2018 ได้รับรางวัลวินเซอร์ แม็คเคย์อวอร์ด (Winsor McCay Award) ที่งานประกาศรางวัลแอนนีอวอร์ด ครั้งที่ 45
จิตวิทยาเกสทัลท์

จิตวิทยาเกสตัลต์ (อังกฤษ: gestalt psychology หรือ gestaltism, เยอรมัน: Gestalt – แก่นหรือรูปทรงแห่งรูปแบบสมบูรณ์ของสิ่ง ๆ หนึ่ง") เป็นทฤษฎีจิตใจและสมองของสำนักจิตวิทยาเชิงทดลองกรุงเบอร์ลิน หลักการเชิงปฏิบัติการของจิตวิทยาเกสตัลต์ คือ สมองเป็นแบบองค์รวม ขนานและเป็นเชิงอุปมาน (analog) โดยมีแนวโน้มจัดระเบียบตนเอง หลักการนี้มีว่า ตามนุษย์มองวัตถุทั้งหมดก่อนค่อยรับรู้ส่วนย่อย เป็นการแนะนัยว่า องค์รวมนั้นโดดเด่นกว่าผลรวมของส่วนประกอบย่อย จิตวิทยาเกสตัลต์พยายามทำความเข้าใจกฎของความสามารถของมนุษย์ที่จะได้รับและธำรงความรับรู้ที่มั่นคงในโลกอันวุ่นวายนี้ นักจิตวิทยาเกสตัลต์กำหนดว่า การรับรู้เป็นผลของอันตรกิริยาซับซ้อนระหว่างสิ่งเร้าทั้งหลาย นัดจิตวิทยาเกสตัลต์มุ่งทำความเข้าใจการจัดระเบียบกระบวนการคิด ขณะที่นักพฤติกรรมนิยมทำความเข้าใจองค์ประกอบของกระบวนการคิด (Carlson and Heth, 2010) ปรากฏการณ์เกสตัลต์เป็นขีดความสามารถสร้างแบบของสัมผัสมนุษย์ โดยเฉพาะอย่างยิ่ง การจดจำรูปทรงและแบบทั้งหมดด้วยตา แทนที่จะเป็นเพียงเส้นตรงและเส้นโค้งหลายเส้นรวมกัน ในวิชาจิตวิทยา จิตวิทยาเกสตัลต์มักค้านต่อโครงสร้างนิยม วลี "ทั้งหมดโดดเด่นกว่าผลรวมของส่วนย่อย" (The whole is greater than the sum of the parts) มักใช้เมื่ออธิบายทฤษฎีเกสตัลต์ แม้จะเป็นการแปลผิดจากวลีดั้งเดิมของคูร์ท คอฟฟ์คา ที่ว่า "ทั้งหมดเป็นคนละอย่างกับผลรวมของส่วนย่อย" (The whole is other than the sum of the parts) ทฤษฎีเกสตัลต์พิจารณาการแยกส่วนจากสถานการณ์รวมมาเป็นสิ่งที่เป็นจริง
กฎหมายทาสที่หลบหนี

กฎหมายไล่ล่าทาสที่หลบหนี (อังกฤษ: Fugitive Slave Law) ของประเทศสหรัฐฯ ผ่านรัฐสภาออกประกาศใช้ในปี พ.ศ. 2393 โดยมีผู้ออกเสียงคัดค้านเพียง 4 เสียง กฎหมายฉบับนี้กำหนดบทลงโทษเจ้าหน้าที่ของรัฐบาลที่ไม่จับกุมและกล่าวโทษทาสที่หลบหนีจะต้องถูกปรับไม่เกิน 1,000 ดอลลาร์สหรัฐ ผู้ที่เป็นที่น่าสงสัยว่าจะเป็นทาสหลบหนีจะถูกจับโดยไม่มีการประกันและจะถูกนำตัวส่งให้ผู้เป็นเจ้าของทาสซึ่งสามารถอ้างความเป็นเจ้าของได้เพียงด้วยการสาบานว่าเป็นเจ้าของทาสจริง คนผิวสีผู้ต้องสงสัยว่าเป็นทาสหลบหนีไม่มีสิทธิ์ที่จะขอให้ศาลพิจารณาการสอบสวน
ผู้ให้ความช่วยเหลือแก่ทาสที่หลบหนีโดยการให้ที่พักพิง ให้อาหารหรือการช่วยเหลือในแบบอื่นใด มีโทษจำคุก 6 เดือนและปรับ 1,000 ดอลลาร์ เจ้าหน้าที่ที่จับทาสหลบหนีได้จะได้รับเงินรางวัล ซึ่งเป็นต้นเหตุให้เกิดการลักพาตัวทาสที่ถูกปล่อยเสรีเพื่อนำไปขายแก่ผู้ต้องการใช้ทาส
กฎหมายฉบับนี้แม้ถูกต่อต้านโดยบุคคลเพียงจำนวนน้อยในตอนแรก แต่ก็ได้นำไปสู่ขบวนการ “ทางรถไฟใต้ดิน” (Underground Railroad) ที่มีผู้จัดตั้งขึ้นเพื่อให้ความช่วยเหลือแก่ทาสที่ได้รับอิสรภาพแล้วที่เดินทางมุ่งไปสู่ภาคเหนือของประเทศสหรัฐฯ
มหาวิทยาลัยแอริโซนาสเตต

มหาวิทยาลัยแอริโซนาสเตต (อังกฤษ: Arizona State University) เป็นมหาวิทยาลัยรัฐบาลในสหรัฐอเมริกา ตั้งอยู่ที่เมืองเทมพี ในรัฐแอริโซนา มหาวิทยาลัยก่อตั้งในปี พ.ศ. 2428 (ค.ศ. 1885) ในปัจจุบัน (ปี พ.ศ. 2548) มีนักศึกษามากกว่า 60,000 คน โดยมีในแคมปัสหลัก 51,612 คน ซึ่งนับเป็นมหาวิทยาลัยที่มีนักศึกษามากที่สุดในประเทศ มหาวิทยาลัยแอริโซนาสเตตมี 3 แคมปัส ได้แก่ในเมืองเทมพี เมืองฟินิกซ์ และเมืองเมซา
สาธิดา ปิ่นสินชัย

ประวัติ

สาธิดา ปิ่นสินชัย ชื่อเล่น เอม เกิดเมื่อวันที่ 18 กันยายน พ.ศ. 2535 เป็นลูกสาวของนายตำรวจชื่อดัง พล.ต.ต.ดร.เสวก ปิ่นสินชัย อดีตผู้บังคับการตำรวจป่าไม้ และยังเป็นโปรโมเตอร์มวยศึกอัศวินดำอีกด้วย เอมสำเร็จการศึกษาระดับมัธยมศึกษาจากโรงเรียนนานาชาติร่วมฤดี ระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย และระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
เอมเคยเข้าประกวดร้องเพลงในรายการ ซีซ่า ทางสายฝันสู่ดวงดาว ซีซั่นที่ 1 ทางช่อง 3 ซึ่งจัดโดยมณีนุช เสมรสุต เมื่อปี พ.ศ. 2549 และได้รับรางวัลชนะเลิศประเภทเดี่ยว
หลังจากนั้นในปี พ.ศ. 2553 เอมได้เข้าร่วมการออดิชั่นรายการ ทรู อะคาเดมี่ แฟนเทเชีย ซีซั่นที่ 7 โดยผ่านเข้ารอบ 50 คนสุดท้าย แต่ไม่ผ่านการคัดเลือกเป็นนักล่าฝันตัวจริง
ต่อมาในปี พ.ศ. 2557 เอมได้กลับมาออดิชั่นอีกครั้งกับรายการ ทรู อะคาเดมี่ แฟนเทเชีย ซีซั่นที่ 11 และสามารถผ่านเข้ารอบเป็น 12 นักล่าฝันตัวจริง มีรหัสประจำตัวคือ V12 โดยในครั้งนี้ได้รับรางวัลชนะเลิศเป็นสุดยอดนักล่าฝันคนที่ 11 ของประเทศไทย
นอกจากนี้เอมยังเป็นผู้ช่วยโปรโมเตอร์ศึกอัศวินดำร่วมกับบิดา โดยทำหน้าที่นี้หลังจากศึกอัศวินดำย้ายไปดำเนินการถ่ายทอดสดทางสถานีโทรทัศน์สปริงนิวส์
แคสเปอร์สกี

แคสเปอร์สกี (อังกฤษ: Kaspersky; /kæˈspɜrski/ รัสเซีย: Касперского) คือกลุ่มผลิตภัณฑ์ซอฟต์แวร์ป้องกันไวรัสที่พัฒนาโดยบริษัท แคสเปอร์สกีแล็บ (อังกฤษ: Kaspersky Lab; รัสเซีย: Лаборатория Касперского) โดยมีสำนักงานใหญ่ตั้งอยู่ที่กรุงมอสโกในประเทศรัสเซีย 
แคสเปอร์สกีแล็บ เริ่มผลิตและพัฒนาโปรแกรมมาตั้งแต่ปี พ.ศ. 2541 (ค.ศ. 1998) โดยมีผู้ริเริ่มโครงการคือ ยูจีน แคสเปอร์สกี
ไบเบิลบาป

ความเป็นมา

ในทางประวัติศาสตร์ การพิมพ์ตกคำว่า "not" นั้นถือเป็นข้อผิดพลาดทั่วไป จนกระทั่ง ค.ศ. 2004 ระเบียบงานสารบรรณหลายสำนัก เช่น ของสำนักข่าวร่วม (Associated Press) แนะนำให้เลี่ยงไปใช้คำอื่นแทนคำที่มี "not" เช่น ให้ใช้ "innocent" (บริสุทธิ์) แทน "not guilty" (ไม่ผิด) เพื่อไม่ให้เกิดกรณีพิมพ์ตกหล่นดังกล่าว
ไบเบิลบาปนี้ถือเป็นกรณีตัวอย่างที่โดดเด่นที่สุดของข้อผิดพลาดในไบเบิลที่เปลี่ยนความหมายของพระคัมภีร์ไปโดยสิ้นเชิง

ปัจจุบัน

ใน ค.ศ. 2008 มีการสำเนาไบเบิลฉบับนี้ออกขายทางอินเทอร์เน็ต ราคาชุดละ 89,500 ดอลลาร์ ราคาขึ้นเป็น 99,500 ดอลลาร์ใน ค.ศ. 2015
ใน ค.ศ. 2015 บอนแฮมส์ (Bonhams) นำไบเบิลบาปฉบับหนึ่งออกขายทอดตลาด ราคาที่ชนะประมูล คือ 31,250 ปอนด์
การเปลี่ยนสัณฐาน

อภิธานศัพท์

เมตามอร์โฟซิส มาจากภาษากรีกว่า μεταμόρφωσις หมายถึง การเปลี่ยนแปลงรูปร่าง (transformation, transforming)  เป็นคำประสมระหว่าง μετα- (meta-) หมายถึง เปลี่ยน (change) กับ μορφή (morfe) หมายถึง รูปแบบ (form)
เทตสึจิน หุ่นเหล็กหมายเลข 28

เรื่องย่อ

ในช่วงสงครามโลกครั้งที่ 2 กองทัพญี่ปุ่นได้สร้างหุ่นยนต์รบ โดยอยู่ภายใต้การดูแลของ ศ.ชิคิจิมะ เทตสึโอะ และ ศ.คาเนดะ  แต่เมื่อญี่ปุ่นแพ้สงคราม โครงการจึงถูกระงับไปพร้อมกับการหายสาบสูญไปของ หุ่นเหล็กหมายเลข 28
ภายหลังสงคราม ศ.ชิคิจิมะ ได้นำกองทัพหุ่นยนต์ออกมาทำลายล้างเมือง หวังจะยึดครองโลก  แต่แผนการครองโลกของ ศ.ชิคิจิมะ ก็ไม่สำเร็จ เมื่อคาเนดะ โชทาโร่ ลูกชายวัย 12 ปี ของ ศ.คาเนดะ นำเทตสึจิน หุ่นเหล็กหมายเลข 28 ที่สร้างเสร็จสมบูรณ์แล้วออกมาต่อต้าน
โทโคฟีรอล

โทโคฟีรอล (อังกฤษ: tocopherol; ย่อ TCP) เป็นกลุ่มสารประกอบอินทรีย์ โดยเฉพาะอย่างยิ่งสารฟีนอลหมู่เมทิล หลายชนิดเกี่ยวข้องกับวิตามินอี
แอลฟา-โทโคฟีรอล (α-tocopherol) พบมากในอาหารยุโรป โดยเฉพาะในน้ำมันมะกอกและน้ำมันดอกทานตะวัน ในขณะที่แกมมา-โทโคฟีรอล (γ-tocopherol) พบมากในอาหารอเมริกัน โดยเฉพาะในน้ำมันถั่วเหลืองและน้ำมันข้าวโพด

ประวัติ

จากการทดลองให้สารอาหารกับหนู เฮอร์เบิร์ต แมคลีน อีแวนส์สรุปในปี ค.ศ. 1922 ว่าหากหนูไม่ได้รับสารอาหารจากจมูกข้าวสาลี หนูจะไม่มีการปฏิสนธิ เขาจึงสกัดสารดังกล่าวแล้วระบุสูตรเคมี C₂₉H₅₀O₂ และตั้งชื่อสารชนิดนี้ว่า "โทโคฟีรอล" ซึ่งมาจากภาษากรีก τόκος (tókos แปลว่า กำเนิด) และ φέρειν (phérein แปลว่า นำพา) และต่อท้ายด้วย -ol เพื่อระบุว่าเป็นสารกลุ่มแอลกอฮอล์ โครงสร้างถูกระบุในภายหลังในปี ค.ศ. 1938

โรคพร่อง

โรคพร่องวิตามินอีทำให้เกิดโรคทางระบบประสาท เช่น โรคกล้ามเนื้อเสียการประสานงานจากสมองน้อยและไขสันหลังโรคกล้ามเนื้อและโลหิตจาง
อีสานเบียร์

อีสานเบียร์ เป็นยี่ห้อเบียร์ที่ผลิตโดย บริษัท บุญรอดบริวเวอรี่ จำกัด ผู้ผลิต เดียวกันกับ เบียร์สิงห์ เบียร์ลีโอ ไทเบียร์

สถานที่ผลิต

โดยผลิตที่โรงงานขอนแก่นบริวเวอรี่ ซึ่งเป็นฐานการผลิตเบียร์ลีโอ วัตถุประสงค์เพื่อจัดจำหน่ายในแถบภูมิภาคตะวันออกเฉียงเหนือ แข่งขันกับเบียร์อาชา ซึ่งเป็นเบียร์ในกลุ่มอีโคโนมี่แบรนด์ (สินค้าราคาประหยัด) ของ บริษัท ไทยเบฟเวอร์เรจ จำกัด

การต่อต้าน

เมื่อต้นปี พ.ศ. 2551 มีการต่อต้านอีสานเบียร์จากบรรดาพระสงฆ์ และเครือข่ายสุขภาพในพื้นที่ภาคอีสาน เนื่องจากการใช้ชื่ออีสานเบียร์ จะก่อให้เกิดค่านิยมต่อการดื่มน้ำเมาของคนอีสาน เป็นการฝังรากลึกค่านิยมที่ไม่ดีต่อเด็กและเยาวชนและคนอีสาน จนอาจกลายเป็นภัยร้ายแรงทางวัฒนธรรมอันดีงามของท้องถิ่น
ดูบาดู

อัลบั้ม

ดูบาดูได้รับรางวัลอัลบั้มยอดเยี่ยมแห่งปี 2548 จากเวที คม ชัด ลึก อวอร์ด และ แฮมเบอร์เกอร์ อวอร์ด มีเพลงที่ได้รับความนิยม คือ เพลง ไม่ใช่ผู้ชาย โดยมีอุ๋ย บุดด้าเบสแสดงเป็นพระเอกเอ็มวี
อูว์แบร์ รีฟวซ์

ชีวิตส่วนตัว

รีฟวซ์เข้าเรียนที่วิทยาลัยฌ็อง-เดอ-เบรเบิฟ ซึ่งเป็นวิทยาลัยหลักสูตรภาษาฝรั่งเศสที่มีชื่อเสียงของมอนทรีออล เขาได้เป็นผู้อำนวยการฝ่ายวิจัยศูนย์เพื่อการวิจัยทางวิทยาศาสตร์แห่งชาติฝรั่งเศสตั้งแต่ปี ค.ศ. 1965 และปัจจุบันอาศัยอยู่ที่กรุงปารีส ประเทศฝรั่งเศส โดยเขามักจะพูดผ่านทางโทรทัศน์เพื่อการส่งเสริมทางวิทยาศาสตร์

ชีวิตช่วงต้น

รีฟวซ์เกิดที่มอนทรีออล เขาสำเร็จการศึกษาระดับปริญญาตรีในสาขาฟิสิกส์จากมหาวิทยาลัยมอนทรีออลในปี ค.ศ. 1953 และสำเร็จหลักสูตรวิทยาศาสตรมหาบัณฑิตจากมหาวิทยาลัยแมคกิลล์ในปี ค.ศ. 1955 กับวิทยานิพนธ์เรื่อง "การก่อเกิดโพซิโตรเนียมในไฮโดรเจนและฮีเลียม" และได้รับวุฒิปริญญาเอกจากมหาวิทยาลัยคอร์เนลในปี ค.ศ. 1960 ซึ่งวิทยานิพนธ์ปริญญาเอกของเขาคือ "ปฏิกิริยานิวเคลียร์ความร้อนที่เกี่ยวข้องกับนิวเคลียสแสงปานกลาง" ตั้งแต่ปี ค.ศ. 1960 ถึง 1964 เขาได้สอนวิชาฟิสิกส์ที่มหาวิทยาลัยมอนทรีออลและทำงานเป็นที่ปรึกษาให้แก่องค์การนาซา
เมธัส ตรีรัตนวารีสิน

ชีวิตช่วงแรกและการศึกษา

เมธัส ตรีรัตนวารีสิน เกิดที่จังหวัดชลบุรี เป็นบุตรชายคนสุดท้องของครอบครัว จากพี่น้อง 3 คน เขาศึกษาระดับอนุบาลที่โรงเรียนอนุบาลเทพารักษ์ ระดับประถมที่โรงเรียนอัสสัมชัญศรีราชา ระดับมัธยมที่โรงเรียนสาธิต "พิบูลบำเพ็ญ" มหาวิทยาลัยบูรพา ในช่วงมัธยมเมธัสสนใจทางด้านดนตรี จึงเริ่มก่อตั้งวงดนตรีแนวป๊อปร็อคกับเพื่อน ชื่อวงโครมันยอง โดยเขาเป็นนักร้องนำ และเริ่มเข้าประกวดภายในงานของโรงเรียน
พออายุได้ 16 ปี เมธัสได้รับรางวัลชนะเลิศจากการประกวดร้องเพลงในรายการ เซียน'โอเกะ รอบคนรักแคลช และจบการศึกษาชั้นมัธยมศึกษาปีที่ 6 ในปี พ.ศ. 2549 ในสายวิทย์-คณิต ด้วยเกรดเฉลี่ย 3.4 ในปี พ.ศ. 2550 เขาศึกษาต่อในระดับปริญญาตรีที่วิทยาลัยดุริยางคศิลป์ มหาวิทยาลัยมหิดล เอกขับร้อง ดนตรีปฏิบัติ ดนตรีตะวันตก ซึ่งในขณะเดียวกันเขาได้เข้ารอบในรายการ ทรู อะคาเดมี แฟนเทเชีย ฤดูกาลที่ 4 จึงต้องดรอปการเรียนในปีแรก ก่อนกลับมาเรียนในปี พ.ศ. 2551 ปีถัดมา เขาได้ย้ายไปเรียนในคณะบริหารธุรกิจ สาขาวิชาการเป็นเจ้าของธุรกิจ (Entrepreneurship)  ต่อมาในปี พ.ศ. 2558 เมธัสจบการศึกษาในระดับปริญญาตรี จากคณะบริหารธุรกิจ สาขาการเป็นเจ้าของธุรกิจ มหาวิทยาลัยกรุงเทพ ด้วยเกรดเฉลี่ย 3.00

เข้าสู่วงการบันเทิง

เมื่ออายุได้ 18 ปี เมธัสได้เข้าร่วมประกวดในรายการ ทรู อะคาเดมี แฟนเทเชีย ฤดูกาลที่ 4 ของบริษัททรูวิชั่นส์ ซึ่งเขาได้รับคัดเลือก เป็น 1 ใน 20 นักล่าฝัน และเขายังเป็นผู้เข้าแข่งขันที่อายุน้อยที่สุดของรุ่นในฝ่ายชาย ที่ผ่านเข้าสู่รอบ 12 คนสุดท้าย แต่ถูกคัดออกในสัปดาห์ที่ 6 และได้รับตำแหน่ง ขวัญใจมหาชน จากผลโหวตของชาวไทย และได้เซ็นสัญญากับทรู แฟนเทเชีย เป็นระยะเวลา 5 ปี และได้มีโอกาสทำผลงานเพลงชุดแรกคือ เอกซ์ตรีมอาร์มี (อัลบั้มรวม 12 นักล่าฝัน AF4) และมีผลงานโฆษณาชิ้นแรกคือ เครื่องดื่มเป๊ปซี่ ปีถัดมา เขาได้เป็นแบรนด์แอมบาสเดอร์คนแรกให้กับสินค้าไข่ซีพีและโยเกิร์ต เมจิ บิวติ มิราเกิล และมีผลงานละครซิตคอมเรื่องแรกคือ มหาชนชาวแฟลต ออกอากาศทางช่อง 3 ตามมาด้วยผลงานอัลบั้มชุดที่สองคือ FORGET ME NOT นอกจากนี้เขายังได้แสดงละครเวทีเป็นครั้งแรกใน โจโจ้ซัง เดอะมิวสิคัล
ในปี พ.ศ. 2554 มีผลงานรับเชิญในภาพยนตร์เรื่อง ฮาศาสตร์ ของค่ายไฟว์สตาร์ และหนังดังสุดสัปดาห์ของช่อง 3 เรื่อง แฟนคลับ ตามมาด้วยผลงานละคร เรื่อง บันทึกรักซุปเปอร์สตาร์ ทางช่อง 8 อินฟินีตี้ และผลงานละคร เรื่อง เกมร้ายเกมรัก 
ในปี พ.ศ. 2555 หลังจากหมดสัญญากับ ทรู แฟนเทเชีย เขาได้เซ็นสัญญาเป็นนักแสดงกับ สถานีวิทยุโทรทัศน์ไทยทีวีสีช่อง 3 ในปี พ.ศ. 2556 เขามีผลงานละครเรื่อง คุณชายรณพีร์ และผลงานพิธีกรครั้งแรก ในรายการสำหรับเด็กและเยาวชนใน เก่งเต็งหนึ่ง ทางช่อง 9 ในปี พ.ศ. 2559 เมธัสมีผลงานละครเรื่อง สายลับรักป่วน และ กุหลาบตัดเพชร และรับบทบาทรับเชิญในละครเรื่อง เพียงชายคนนี้ไม่ใช่ผู้วิเศษ

ชีวิตส่วนตัว

ในเดือนพฤษภาคม พ.ศ. 2552 เขาเปิดธุรกิจร้านเบเกอรี่ Sweet 'n Sound by Jack ต่อมาในเดือนสิงหาคม พ.ศ. 2552 มีธุรกิจร้านเครื่องนอน ม่านหมอน นอนหนุน และดำเนินกิจการจนถึงปี พ.ศ. 2555 ในปีถัดมามีธุรกิจร้านอาหาร Bread & Bar ที่ซอยสุคนธสวัสดิ์ 17 ลาดพร้าว